Държавен вестник, бр. 6, 2016 г., стр. 29

БРОЙ  6	
Д Ъ Р Ж А В Е Н  В Е С Т Н И К 	
СТР.  29  
3. в производствени сгради – съгласно 
технологичното задание или по приложение 
№ 12, табл. 2.“
§ 9. Член 198 се изменя така:
„Чл. 198. Отоплителният товар се изчис-
лява в съответствие с методиката, дадена в 
приложение № 24.“ 
§ 10. Член 201 се изменя така: 
„Чл. 201. Сухият охладителен товар се из-
числява в съответствие с методиката, дадена 
в приложение № 25.“
§ 11. Член 204 се изменя така:
„Чл. 204. Влажностният товар се изчис-
лява в съответствие с методиката, дадена в 
приложение № 26.“ 
§ 12. Член 205 се изменя така:
„Чл. 205. Отделяните опасни вещества 
в обособено пространство от сградата се 
определят с технологичното задание или се 
изчисляват в съответствие с методиката, да-
дена в приложение № 27.“
§ 13. В глава девета се правят следните 
изменения:
1. Заглавието на глава девета се изменя така:
„ Г л а в а  д е в е т а
СИСТЕМИ ЗА ОТОПЛЕНИЕ“.
2. Раздел I „Общи изисквания“ се изменя 
така:
„Раздел I
Общи изисквания
Чл. 206. (1) В сградите за обществено об-
служване с РЗП, по-голяма от 50 m2, в произ-
водствените и спомагателните помещения, в 
които пребивават хора не по-малко от четири 
месеца през зимния период независимо от 
ежедневния им часов престой в сградите, както 
и в помещенията, за които поддържането на 
определена температура е необходимо поради 
технологични изисквания, задължително се 
проектира система за отопление, осигуряваща 
нормираната температура на въздуха през 
отоплителния период.
(2) Проектирането на системи за отопление 
в жилищни сгради с РЗП, по-голяма от 50 m2, 
е задължително, когато в сградата или в от-
делни части от нея се предвижда отоплението 
на повече от едно помещение да се осигури 
чрез система с общ генератор на топлина и 
отоплителни тела, свързани с тръбна мрежа. 
Чл. 206а. Енергията, отдадена в отопляемия 
обем от пасивни сградни ограждащи елементи, 
не се счита за възобновяема енергия.
Чл. 206б. Енергията от термопомпи с елек-
трически задвижвани компресори, с нискотем-
пературен източник на топлина въздух, вода 
и земя не се счита за възобновяема, когато 
средният сезонен коефициент на трансфор-
мация е по-малък от 3,5.
Чл. 207. Дежурно отопление се предвижда 
за помещения, в които не се допуска пони-
жаване на температурата под 5 °C.
Чл. 208. (1) Локално (местно) отопление 
се предвижда за отделни помещения, които:
1. ще се отопляват повече от 1/3 от вре-
мето на експлоатационния им режим през 
отоплителния период независимо от това, 
дали съседни на тях помещения се отопляват 
през същия период;
2. са в жилищни сгради с РЗП, по-малка 
от 50 m2;
3. са в жилищни сгради с РЗП, равна или 
по-голяма от 50 m2, и не се предвижда по-
мещенията да бъдат отоплявани от система 
с общ генератор на топлина и отоплителни 
тела, свързани с тръбна мрежа.
(2) Отоплението по ал. 1  може да се осъ-
ществи с индивидуални отоплителни уреди, 
потребяващи енергия, като в този случай  не 
се изисква проект. 
(3) Допуска се отоплението на сгради да 
се проектира и изпълни с автономни клима-
тизатори или със система от климатизатори 
с едно външно и с повече от едно вътрешни 
тела при спазване на условието по чл. 206б. 
(4) За недопускане на вреден шум и вибра-
ции, пренасяни чрез конструкцията в резул-
тат на неправилен монтаж, на други вредни 
въздействия върху здравето на обитателите, 
както и на въздействия за разрушаване на 
завършващия слой или нарушаване на ар-
хитектурния вид на фасадите на сградите 
проектите на нови сгради включват задъл-
жително детайли за:
1. начина на монтаж на външните тела 
на климатизаторите, когато със заданието 
за проектиране се предвижда този начин на 
отопление/охлаждане;
2. организирано отвеждане на конденз от 
всички локални климатизатори.
(5) При наличие на техническа възможност 
изискванията по ал. 4 се спазват и при извърш-
ване на основно обновяване, основен ремонт 
или реконструкции на съществуващи сгради.
(6) Автономните климатизатори и слън-
чевите колектори, когато са монтирани по 
фасадите и покривите на сгради, не се счи-
тат за издатини по смисъла на наредбата по 
чл. 13, ал. 1 и § 18, ал. 1 от заключителните 
разпоредби на ЗУТ.
Чл. 209. (1) Системата за централно ото-
пление за различните видове сгради се избира 
със заданието за проектиране в зависимост от 
функционалното предназначение на сградите. 
(2) Централни или локални системи за 
отопление, както и техни основни ремонти, 
реконструкции и обновяване, доколкото това 
е технически възможно и икономически 
целесъобразно, се проектират при отчитане 
възможностите за прилагане на:
1. децентрализирани системи за производ-
ство на енергия от възобновяеми източници; 
2. инсталации за комбинирано производство 
на електрическа и топлинна енергия;